
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1330 

21 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πρόγραμμα Απόκτησης Εργασιακής Εμπειρίας 
(δίαρθ) στις υπηρεσίες του Υπουργείου Εθνικής 

Άμυνας. 1 

Πρόγραμμα Απόκτησης Εργασιακής Εμπειρίας 
(81306) στις υπηρεσίες του Οργανισμού Εργατικής 
Εστίας (Ο.Ε.Ε) και του Οργανισμού Εργατικής Κα¬ 
τοικίας (Ο.Ε.Κ.). 2 

Έγκριση ωρών υπερωριακής απασχόλησης υπαλλή¬ 
λων της Κεντρικής Υπηρεσίας της Α' Διοίκησης 
Υγειονομικής Περιφέρειας Νοτίου Αιγαίου για το Β’ 

εξάμηνο του 2005. 3 

Έγκριση ωρών υπερωριακής απασχόλησης υπαλλή- 
λωντης Κεντρικής ΥπηρεσίαςτηςΔ.Υ.ΠΕ. Στερεός 

Ελλάδας για το Β’ εξάμηνο του 2005. 4 

Τροποποίηση της υπ’ αριθμ. ΔΥ1 δ/110808/10.11.2004 
ΟΈ. (ΦΈ. Κ. 1702/16.11.2004 τ. Β') απόφασης Συ¬ 
γκρότησης Συμβουλίων Επιλογής και Αξιολόγησης 
Διευθυντών Ιατρών Ε.Σ.Υ. 5 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 27300/Β.1542/ 
20.7.2005 απόφαση του Υπουργού Οικονομίας και 


Οικονομικών. 6 

Διόρθωση σφάλματος στην υπ’ αριθμ. ΥΠΠΟ/ΔΙΜ/ 

64168/2096/29.7.2005 υπουργική απόφαση. 7 

Διόρθωση σφάλματος στην ΥΠΠΟ/ΔΝΣΑΚ/62748/ 

1617/9.8.2005 απόφαση του Υπουργού Πολιτισμού 8 
Διόρθωση σφάλματος στην υπ’ αριθμ. 3297/31.8.2005 
απόφαση του Νομάρχη Φθιώτιδας. 9 


ΑΠΟΦΑΣΕΙ Σ 

Αριθ. 31076 (1) 

Πρόγραμμα Απόκτησης Εργασιακής Εμπειρίας (81306) 
στις υπηρεσίες του Υπουργείου Εθνικής Άμυνας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ- 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ163/Α/16.6.1989). 

2. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
από τις διατάξεις του ν. 2956/2001. 

3. Τις διατάξεις του ν. 2434/1996 (ΦΕΚ/188/Α) «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

4. Τις διατάξεις των παρ. 1 και 15 του άρθρου 20 του ν. 
2639/1998 «Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις» (ΦΕΚ 
205/Α/2.9.1998). 

5. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομένων 
στην αγορά εργασίας. 

6. Την υπ’ αριθμ. 1465/27/24.5.2005 απόφαση του Δ.Σ. 
του ΟΑΕΔ (αριθμ. Συνεδρ.27/24.5.2005) που μας διαβιβά¬ 
σθηκε από τον ΟΑΕΔ με το υπ’ αριθμ. Β118181/31.5.2005 
έγγραφό του. 

7. Τις διατάξεις του π.δ. 81/2002 (57/Α) «Συγχώνευση 
των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών». 

8. Το άρθρο 90 του π.δ. 63/2005 (ΦΕΚ Α 98). 

9. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Κρατικού Προϋπολογισμού και ως εκ τούτου 
εμπίπτει στις διατάξεις της παρ.3 του άρθρου 22 του 
ν.2362/1995. 

10. Τηνυπ'αριθμ. 14650/Δ10Ε85 απόφαση του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων Υφυπουργών Οικονομίας 
και Οικονομικών» (519/Β/17.3.2004), αποφασίζουμε : 

Καταρτίζουμε πρόγραμμα απόκτησης εργασιακής 
εμπειρίας (δίαρβ) 251 ανέργων ηλικίας 22 έως 40 ετών, 
στις υπηρεσίες του Υπουργείου Εθνικής Άμυνας. 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την τοποθέτηση 251 ανέργων 
(εγγεγραμμένων στα μητρώα ανέργωντου Ο.Α.Ε.Δ.) στις 
υπηρεσίες του Υπουργείου Εθνικής Άμυνας ανά την Ελ¬ 
λάδα, για χρονική περίοδο δεκαοκτώ (18) μηνών. 

Σκοπός του προγράμματος είναι: 

• Η απόκτηση εργασιακής εμπειρίας, η προσαρμογή 
των επαγγελματικών προσόντων στην εξέλιξη και τις ανά¬ 
γκες της αγοράς εργασίας στον τομέα της ειδίκευσής 
τους, ανέργων πτυχιούχων Α.Ε.Ι., Τ.Ε.Ι., διπλωματούχων 
Ι.Ε.Κ., αποφοίτων Λυκείου Γενικής Εκπαίδευσης, Τ.Ε.Λ., 
Ε.Π.Λ. Τ.Ε.Ε. Β’Κύκλου. 

2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκαο¬ 
κτώ (18) μήνες, έκτων οποίων 

• ένας (1) μήνας αφορά θεωρητική και πρακτική ενημέ¬ 
ρωση, καθώς και εξοικείωση με το εργασιακό περιβάλ¬ 
λον, και 

• δεκαεπτά (17) μήνες αφορούν τοποθέτηση σε θέσεις 
του τομέα της ειδίκευσής τους για απόκτηση εργασιακής 
εμπειρίας. 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Δικαιούχοι φορείς υλοποίησης ορίζονται οι υπηρεσίες 
του Υπουργείου Εθνικής Άμυνας. 

4. ΚΑΤΑΝΟΜΗ ΘΕΣΕΩΝ ΚΑΙ ΕΙΔΙΚΟΤΗΤΩΝ 

Η κατανομή των θέσεων και των ειδικοτήτων θα καθορι¬ 
στεί με απόφαση του Διοικητή ΟΑΕΔ, σύμφωνα με τις 
προτάσεις του Υπουργείου Εθνικής Άμυνας. Υπάρχει δυ¬ 
νατότητα ανακατανομής των θέσεων και ειδικοτήτων από 
το Διοικητή του Ο.Α.Ε.Δ., μετά από πρόταση του Υ.ΕΘ.Α. 
για την επίτευξη των στόχων του Προγράμματος. 

5. ΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος, θα είναι 251 άνερ¬ 
γοι, έκτων οποίων: 

• 62 απόφοιτοι ΑΕΙ, ΤΕΙ ή ισότιμων τίτλων σπουδών 
ημεδαπής ή αλλοδαπής 

• 189 διπλωματούχοι Ι.Ε.Κ., απόφοιτοι Λυκείου Γενικής 
Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύκλου ή ισότιμων 
τίτλων σπουδών ημεδαπής ή αλλοδαπής, ηλικίας έως 40 
ετών (γεννηθέντες μετά την 1.1.1965). 

Οι παραπάνω δικαιούχοιτου Προγράμματος θα πρέπει: 

• Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το Ατο¬ 
μικό Σχέδιο Δράσης. 


• Να έχουν την Ελληνική υπηκοότητα. 

• Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών, αναγνω¬ 
ρισμένων από το ΔΙΚΑΤΣΑ. 

• Οι άνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

Η επιλογή των ανέργων νέων από τα μητρώα ανέργων 
του ΟΑΕΔ και η τοποθέτηση αυτών σε θέσεις απόκτησης 
εργασιακής εμπειρίας στις υπηρεσίες του Υπουργείου 
Εθνικής Άμυνας, θα γίνει μέσω της διαδικασίας της εξα- 
τομικευμένης παρέμβασης και της συνεκτίμησης του 
Ατομικού Σχεδίου Δράσης. 

Από τις ως άνω θέσεις ποσοστό τουλάχιστον 60% θα κα¬ 
λυφθεί από γυναίκες και μέχρι 40% από άνδρες. 

Στο πλαίσιο της πολιτικής πρόληψης της μακροχρόνιας 
ανεργίας: 

• τουλάχιστον 67% θα καλυφθεί από άνεργους οι οποί¬ 
οι είναι εγγεγραμμένοι στα μητρώα ανέργων των Υπηρε¬ 
σιών του Ο.Α.Ε.Δ. μέχρι 6 μήνες (τους τελευταίους 8 μή¬ 
νες), όσοι είναι ηλικίας μέχρι 25 ετών και μέχρι 12 μήνες 
(τους τελευταίους 16 μήνες) όσοι είναι ηλικίας 25 ετών και 
άνω. 

Στο πλαίσιο της πολιτικής καταστολής της μακροχρό¬ 
νιας ανεργίας: 

• έως 33% θα καλυφθεί από άνεργους οι οποίοι είναι εγ¬ 
γεγραμμένοι από 6 μήνες και άνω, όσοι είναι ηλικίας μέχρι 
25 ετών και από 12 μήνες και άνω, όσοι είναι ηλικίας 25 
ετών και άνω. 

6. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την ένταξη του ασκούμενου στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., της αρμόδιας υπηρεσίας του Υπουργείου Εθνι¬ 
κής Άμυνας και του ασκούμενου. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος 

• Όρους του προγράμματος 

• Δυνατότητα διακοπής του 

7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Οι υπηρεσίες του Υπουργείου Εθνικής Άμυνας, υπο- 
χρεούνται να υποβάλλουν (στην Τεχνική Γραμματεία 
Βίας θ): 

• Μηνιαίο δελτίο παρουσίας του ασκούμενου (εντός 
του πρώτου δεκαήμερου του επόμενου μήνα, το οποίο θα 
περιλαμβάνει τις ημέρες παρακολούθησης του προγράμ¬ 
ματος. 

• Έκθεση αξιολόγησης προόδου του ασκούμενου, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από λήξης της). 

Ο ασκούμενος υποχρεούται να υποβάλλει: 

• Έκθεση αξιολόγησης του προγράμματος (μετάτο πέ¬ 
ρας της απόκτησης εργασιακής εμπειρίας και όχι πέραν 
του διμήνου). 

Η τελευταία πληρωμή θα γίνεται εφόσον ο ασκούμενος 
μετά την ολοκλήρωση του προγράμματος έχει στείλειτην 
Έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικιοθελώς από το 
φορέα και μέχρι τη συμπλήρωση των πέντε (5) πρώτων 
μηνών του προγράμματος, τότε αντικαθίσταται. Ο αντι- 
καταστάτηςτου ασκούμενου που αποχώρησε θα τοποθε¬ 
τηθεί στο φορέα με σύμβαση ισχύος για τον υπόλοιπο 
χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό ή 
με τα συνημμένα σε αυτό φύλλα, θα πρέπει να ενημερώ¬ 
νεται η Υπηρεσία από την υπηρεσία ή από τον ασκούμενο. 

9. ΩΡΑΡΙΟ-ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για σαράντα (40) εργάσιμες ημέρες, καθ' όλη τη 
διάρκεια του προγράμματος. 

• Οι ασκούμενοι μπορούν να λάβουν άδεια διακοπών 
έως σαράντα (40) εργάσιμες ημέρες με αντίστοιχη παρά¬ 
ταση του προγράμματος. 

• Η εργασιακή τους εμπειρία δεν θα υπερβαίνειτις επτά 
(7) ώρες ημερησίως, τις πέντε (5) ημέρες την εβδομάδα 
(Δευτέρα έως και Παρασκευή) και δεν θα πραγματοποιεί¬ 
ται σε νυκτερινές ώρες (πλέον της 22ας). 

• Σε περίπτωση που ο/η ασκούμενος/η ζητήσει άδεια 
παράτασηςτου Προγράμματος (γιαλόγους υγείας, εγκυ¬ 
μοσύνης κλπ.), πέραν των προβλεπόμενων ημερομηνιών, 
θα πρέπει να υποβάλλει έγγραφη αίτηση στην Υπηρεσία 
του Ο.Α.Ε.Δ. που ανήκει ο/η άνεργος/η, η οποία θα εξετα- 
σθεί απάτην Επιτροπή που θα οριστεί με απόφαση του Δι¬ 
οικητή του Ο.Α.Ε.Δ. 

10. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για κάθε 
ημέρα και συνολικά όχι πλέον των 22 ημερών ανά μήνα: 

- 30 € ανά ημέρα μικτά για τους Πτυχιούχους Α.Ε.Ι., 
Τ.Ε.Ι. ή ισότιμων τίτλων σπουδών 

- 25 € ανά ημέρα μικτά για τους διπλωματούχους Ι.Ε.Κ., 
αποφοίτους Λυκείου Γενικής Εκπαίδευσης, αποφοίτους 
Τ.Ε.Λ., Ε.Π.Λ., Τ.Ε.Ε. Β' κύκλου ή ισότιμων τίτλων σπου¬ 
δών. 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζόμε¬ 
νων των διατάξεων του άρθρου 18 του ν. 2458/1997 
(Φ.Ε.Κ. 15/Α/1997) και του άρθρου 18 του ν. 2874/2000. 
(ΦΕΚ286/Α/29.12.2000). 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

11. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σετρία 
επίπεδα: Κεντρικό (Διοίκηση), Περιφερειακό, Τοπικό. 

Έλεγχος 

Προκειμένου να εξασφαλισθεί η αποτελεσματικότητα 
των ενεργειών του προγράμματος 3ΤΑΘΕ, οι οποίες χρη¬ 
ματοδοτούνται από τον Ο.Α.Ε.Δ., λαμβάνονται τα ανα¬ 
γκαία μέτρα με σκοπό: 


• Την τήρηση των προβλεπόμενων από την υπουργική 
απόφαση. 

• Την ορθή υλοποίηση των ενεργειών και τη διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

• Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

Για την ομαλή πορεία του Προγράμματος με σκοπό την 
επίτευξη των στόχων του, ώστε να μην υπάρχουν αποκλί¬ 
σεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κ.λ.π. 

Διαδικασία ελέγχου 

α. Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/6.6.2001 Κοινή 
Υπουργική Απόφαση. 

β. Ελέγχους επίσης μπορούν να διενεργούν τα εντεταλ¬ 
μένα προς τούτο Εθνικά Ελεγκτικά Όργανα. 

12. ΕΠΙΛΥΣΗ ΔΙΑΦΟΡΩΝ 

Για οποιαδήποτε διαφορά προκύψει μεταξύ του ΟΑΕΔ 
και των φορέων ή των ασκούμενων δύναται να υποβάλλε¬ 
ται ένσταση (εντός 15 ημερολογιακών ημερών) η οποία 
θα εξετάζεται από επιτροπή που θα οριστεί με απόφαση 
του Διοικητή του ΟΑΕΔ. 

13. ΧΡΗΜΑΤΟΔΟΤΗΣΗ 

Το κόστος του Προγράμματος ανέρχεται στο ποσό των 
2.608.000 ευρώ. Το Υπουργείο Εθνικής Άμυνας αναλαμ¬ 
βάνει τη χρηματοδότηση του προγράμματος με κάλυψη 
από τον προϋπολογισμό του. 

Από τις διατάξεις της παρούσας απόφασης προκαλεί- 
ται: 

• Δαπάνη ύψους 725.000 € για το έτος 2005 

• Δαπάνη ύψους 1.739.000 € για το έτος 2006 

• Δαπάνη ύψους 144.000 € για το έτος 2007 

Απαραίτητη προϋπόθεση για την υλοποίηση του προ¬ 
γράμματος, είναι η μεταφοράτης σχετικής πίστωσης από 
τον Κρατικό Προϋπολογισμό στον ΟΑΕΔ. (Επιχορήγηση 
μέσω του Υπουργείο Απασχόλησης και Κοινωνικής Προ¬ 
στασίας από μεταφορά ισόποσης πίστωσης από τον προ¬ 
ϋπολογισμό του Υπουργείου Εθνικής Άμυνας, με την έκ¬ 
δοση χρηματικού εντάλματος πληρωμής στον ΟΑΕΔ) 

14. ΕΞΕΙΔΙΚΕΥΣΗΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 

Ο ΟΑΕΔ θα εκδώσει εγκύκλιο στην οποία θα εξειδικεύ¬ 
εται ο τρόπος εφαρμογής της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΠΕΤΡΟΣ ΔΟΥΚΑΣ ΣΠΗΛ. ΣΠΗΛΙΩΤΟΠΟΥΛΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 31096 (2) 

Πρόγραμμα Απόκτησης Εργασιακής Εμπειρίας (δίαρθ) 
στις υπηρεσίες του Οργανισμού Εργατικής Εστίας 
(Ο.Ε.Ε) και του Οργανισμού Εργατικής Κατοικίας 
(Ο.Ε.Κ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ.368/1989 «Οργανισμός του 
Υπουργείου Εργασίας» (ΦΕΚ163/Α/16.6.1989). 

2. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
από τις διατάξεις του ν. 2956/2001. 

3. Τις διατάξεις του ν. 2434/1996 (ΦΕΚ/188/Α) «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις». 

4. Τις διατάξεις των παρ. 1 καιΐδτου άρθρου 20τουν. 
2639/1998 «Ρύθμιση εργασιακών σχέσεων, σύσταση Σώ¬ 
ματος Επιθεώρησης Εργασίας και άλλες διατάξεις» (ΦΕΚ 
205/Α/2.9.1998). 

5. Την αναγκαιότητα παρέμβασης του ΟΑΕΔ στην αγο¬ 
ρά εργασίας γιατην απόκτηση πρακτικής εμπειρίας ανέρ¬ 
γων πτυχιούχων και αποφοίτων σχολών νεοεισερχομέ- 
νων στην αγορά εργασίας. 

6. Την υπ’ αριθμ. 1558/28/31.5.2005 απόφαση του Δ.Σ. 
του ΟΑΕΔ (αριθμ. Συνεδρ.28/31.5.2005) που μας διαβι¬ 
βάσθηκε από τον ΟΑΕΔ με το υπ’ αριθμ. Β118507/ 
2.6.2005 έγγραφό του. 

7. Τις διατάξεις του π.δ. 81/2002 (57/Α) «Συγχώνευση 
των Υπουργείων Εθνικής Οικονομίας και Οικονομικών σε 
Υπουργείο Οικονομίας και Οικονομικών». 

8. Το άρθρο 90 του π.δ. 63/2005 (98/Α'). 

9. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης δεν προκαλείται δαπάνη σε 
βάρος του Κρατικού Προϋπολογισμού, αλλά βαρύνονται 
οι προϋπολογισμοί των Ο.Ε.Ε. και Ο.Ε.Κ. 

10. Τηνυπ'αριθμ. 14650/Δ10Ε85απόφασητου Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων Υφυπουργών Οικονομίας 
και Οικονομικών» (519/Β/17.3.2004), αποφασίζουμε : 

Καταρτίζεται πρόγραμμα απόκτησης εργασιακής 
εμπειρίας (δίαρβ) 732 ανέργων ηλικίας 22 έως 40 ετών, 
στις υπηρεσίες του Οργανισμού Εργατικής Εστίας 
(Ο.Ε.Ε.) και Οργανισμού Εργατικής Κατοικίας (Ο.Ε.Κ.). 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την απασχόληση 732 ανέργων 
(εγγεγραμμένων στα μητρώα ανέργωντου Ο.Α.Ε.Δ.) στις 
υπηρεσίες του Οργανισμού Εργατικής Εστίας (432 άνερ¬ 
γοι) και Οργανισμού Εργατικής Κατοικίας (300 άνεργοι), 
ανά την Ελλάδα, για χρονική περίοδο δεκαοκτώ (18) μη¬ 
νών. 

Σκοπός του προγράμματος είναι: 

• Η απόκτηση εργασιακής εμπειρίας, η προσαρμογή 
των επαγγελματικών προσόντων στην εξέλιξη και τις ανά¬ 
γκες της αγοράς εργασίας στον τομέα της ειδίκευσής 
τους, ανέργων πτυχιούχων Α.Ε.Ι., Τ.Ε.Ι., διπλωματούχων 
Ι.Ε.Κ., αποφοίτων Λυκείου Γενικής Εκπαίδευσης, Τ.Ε.Λ., 
Ε.Π.Λ. Τ.Ε.Ε. Β'Κύκλου. 


2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκαο¬ 
κτώ (18) μήνες, έκτων οποίων 

• ένας (1) μήνας αφορά θεωρητική και πρακτική ενημέ¬ 
ρωση, καθώς και εξοικείωση με το εργασιακό περιβάλ¬ 
λον, και 

• δεκαεπτά (17) μήνες αφορούν τοποθέτηση σε θέσεις 
του τομέα της ειδίκευσής τους για απόκτηση εργασιακής 
εμπειρίας. 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας γιατην υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Δικαιούχοι φορείς υλοποίησης ορίζονται οι αναφερό- 
μενοι Οργανισμοί (Οργανισμός Εργατικής Εστίας και Ορ¬ 
γανισμός Εργατικής Κατοικίας) 

4. ΚΑΤΑΝΟΜΗ ΘΕΣΕΩΝ & ΕΙΔΙΚΟΤΗΤΩΝ 

Η κατανομή των θέσεων και των ειδικοτήτων θα καθορι¬ 
στεί με απόφαση του Διοικητή ΟΑΕΔ, σύμφωνα με τις 
προτάσεις των προαναφερόμενων Οργανισμών. Υπάρχει 
δυνατότητα ανακατανομής των θέσεων και ειδικοτήτων 
από το Διοικητή του Ο.Α.Ε.Δ., μετά από πρόταση των Δ.Σ. 
των αναφερόμενων Οργανισμών (Ο.Ε.Ε. και Ο.Ε.Κ.) για 
την επίτευξη των στόχωντου Προγράμματος. 

5. ΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος, θα είναι 732 άνερ¬ 
γοι, έκτων οποίων: 

Στον Οργανισμό Εργατικής Εστίας (ΟΕΕ): 

• 292 απόφοιτοι ΑΕΙ, ΤΕΙ ή ισότιμων τίτλων σπουδών 
ημεδαπής ή αλλοδαπής 

• 140 διπλωματούχοι Ι.Ε.Κ., απόφοιτοι Λυκείου Γενικής 
Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύκλου ή ισότιμων 
τίτλων σπουδών ημεδαπής ή αλλοδαπής, 

ηλικίας έως 40 ετών (γεννηθέντες μετά την 1.1.1965). 

Στον Οργανισμό Εργατικής Κατοικίας (ΟΕΚ): 

• 200 απόφοιτοι ΑΕΙ, ΤΕΙ ή ισότιμων τίτλων σπουδών 
ημεδαπής ή αλλοδαπής 

• 100 διπλωματούχοι Ι.Ε.Κ., απόφοιτοι Λυκείου Γενικής 
Εκπαίδευσης, Τ.Ε.Λ., Ε.Π.Λ., Τ.Ε.Ε. Β' Κύκλου ή ισότιμων 
τίτλων σπουδών ημεδαπής ή αλλοδαπής, 

ηλικίας έως 40 ετών (γεννηθέντες μετά την 1.1.1965). 

Οιπαραπάνωδικαιούχοιτου Προγράμματος θα πρέπει: 

• Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το Ατο¬ 
μικό Σχέδιο Δράσης. 

• Να έχουν την Ελληνική υπηκοότητα ή την υπηκοότη¬ 
τα κράτους μέλους της Ευρωπαϊκής Ένωσης ή να είναι 
Έλληνες ομογενείς που απασχολούνται νόμιμα στην Ελ¬ 
λάδα. 

• Οι πτυχιούχοι Σχολών της αλλοδαπής πρέπει να είναι 
κάτοχοι αντίστοιχων ισότιμων τίτλων σπουδών, αναγνω¬ 
ρισμένων από το ΔΙΚΑΤΣΑ. 

• Οιάνδρες υποψήφιοι πρέπει να έχουν εκπληρώσει τις 
στρατιωτικές τους υποχρεώσεις ή να έχουν απαλλαγεί 
νόμιμα. 

Η επιλογή των ανέργων νέων από τα μητρώα ανέργων 
του ΟΑΕΔ και η τοποθέτηση αυτών σε θέσεις απόκτησης 
εργασιακής εμπειρίας στις υπηρεσίες των ως άνω Οργα¬ 
νισμών, θα γίνει μέσω της διαδικασίας της εξατομικευμέ- 
νης παρέμβασης και της συνεκτίμησηςτου Ατομικού Σχε¬ 
δίου Δράσης. 

Από τις ως άνω θέσεις ποσοστό τουλάχιστον 60% θα κα¬ 
λυφθεί από γυναίκες και μέχρι 40% από άνδρες. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Στο πλαίσιο της πολιτικής πρόληψης της μακροχρόνιας 
ανεργίας: 

• τουλάχιστον 67% θα καλυφθεί από άνεργους οι οποίοι 
είναι εγγεγραμμένοι στα μητρώα ανέργων των Υπηρεσιών 
του Ο.Α.Ε.Δ. μέχρι 6 μήνες (τους τελευταίους 8 μήνες), 
όσοι είναι ηλικίας μέχρι 25 ετών και μέχρι 12 μήνες (τους τε¬ 
λευταίους 16 μήνες) όσοι είναι ηλικίας 25 ετών και άνω. 

Στο πλαίσιο της πολιτικής καταστολής της μακροχρό¬ 
νιας ανεργίας: 

• έως 33% θα καλυφθεί από άνεργους οι οποίοι είναι εγ¬ 
γεγραμμένοι από 6 μήνες και άνω, όσοι είναι ηλικίας μέχρι 
25 ετών και από 12 μήνες και άνω, όσοι είναι ηλικίας 25 
ετών και άνω. 

6. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την έναρξη του ασκούμενου στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., του δικαιούχου φορέα υλοποίησης και του 
ασκούμενου. 

Το Συμφωνητικό Συνεργασίας θα περιλαμβάνει: 

• Νομικό πλαίσιο, 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα κα¬ 
λύψει ο ασκούμενος 

• Όρους του προγράμματος 

• Δυνατότητα διακοπής του 

7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Οι υπηρεσίες των ανωτέρω Οργανισμών, υποχρεούνται 
να υποβάλλουν (στην Τεχνική Γραμματεία δίαρο): 

• Μηνιαίο δελτίο παρουσίας του ασκούμενου (εντός 
του πρώτου δεκαήμερου του επόμενου μήνα, το οποίο θα 
περιλαμβάνει τις ημέρες παρακολούθησηςτου προγράμ¬ 
ματος. 

• Έκθεση αξιολόγησης προόδου του ασκούμενου, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από λήξης της). 

Ο ασκούμενος υποχρεούται να υποβάλλει: 

• Έκθεση αξιολόγησης του προγράμματος (μετάτο πέ¬ 
ρας της απόκτησης εργασιακής εμπειρίας και όχι πέραν 
του διμήνου). 

Η τελευταία πληρωμή θα γίνεται εφόσον ο ασκούμενος 
μετά την ολοκλήρωση του προγράμματος έχει στείλειτην 
Έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικιοθελώς από το 
φορέα και μέχρι τη συμπλήρωση των πέντε (5) πρώτων 
μηνών του προγράμματος, τότε αντικαθίσταται. Ο αντι- 
καταστάτηςτου ασκούμενου που αποχώρησε θατοποθε- 
τηθεί στο φορέα με σύμβαση ισχύος για τον υπόλοιπο 
χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνητικό ή 
με τα συνημμένα σε αυτό φύλλα, θα πρέπει να ενημερώ¬ 
νεται η Υπηρεσία απάτην υπηρεσία ή από τον ασκούμενο. 

9. ΩΡΑΡΙΟ-ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιολογη¬ 
μένα ή αδικαιολόγητα (χωρίς να τους καταβάλλεται απο¬ 
ζημίωση και χωρίς υποχρέωση παράτασης του προγράμ¬ 
ματος) για σαράντα (40) εργάσιμες ημέρες, καθ' όλη τη 
διάρκεια του προγράμματος. 


• Οι ασκούμενοι μπορούν να λάβουν άδεια διακοπών 
έως σαράντα (40) εργάσιμες ημέρες με αντίστοιχη παρά¬ 
ταση του προγράμματος. 

• Η εργασιακή τους εμπειρία δεν θα υπερβαίνειτις επτά 
(7) ώρες ημερησίως, τις πέντε (5) ημέρες την εβδομάδα 
(Δευτέρα έως και Παρασκευή) και δεν θα πραγματοποιεί¬ 
ται σε νυκτερινές ώρες (πλέοντης 22ας). 

• Σε περίπτωση που ο/η ασκούμενος/η ζητήσει άδεια 
παράτασηςτου Προγράμματος (γιαλόγους υγείας, εγκυ¬ 
μοσύνης κλπ.), πέραν των προβλεπόμενων ημερομηνιών, 
θα πρέπει να υποβάλλει έγγραφη αίτηση στην Υπηρεσία 
του Ο.Α.Ε.Δ. που ανήκει ο/η άνεργος/η, η οποία θα εξετα- 
σθεί από την Επιτροπή που θα οριστεί με απόφαση του Δι¬ 
οικητή του Ο.Α.Ε.Δ. 

10. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για κάθε 
ημέρα και συνολικά όχι πλέον των 22 ημερών ανά μήνα: 

- 30 € ανά ημέρα μικτά για τους Πτυχιούχους Α.Ε.Ι., 
Τ.Ε.Ι. ή ισότιμων τίτλων σπουδών 

- 25 € ανά ημέρα μικτά για τους διπλωματούχους Ι.Ε.Κ., 
αποφοίτους Λυκείου Γενικής Εκπαίδευσης, αποφοίτους 
Τ.Ε.Λ., Ε.Π.Λ., ΤΈΈ. Β' κύκλου ή ισότιμων τίτλων σπουδών. 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζόμε¬ 
νων των διατάξεων του άρθρου 18 του ν. 2458/1997 
Φ.Ε.Κ. 15/Α/1997 και του άρθρου 18 του ν. 2874/2000. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

11. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του Ο.Α.Ε.Δ., σε τρία 
επίπεδα: Κεντρικό (Διοίκηση), Περιφερειακό, Τοπικό. 

Έλεγχος 

Προκειμένου να εξασφαλισθεί η αποτελεσματικότητα 
τωνενεργειώντου προγράμματος δΤΑΘΕ, οι οποίες χρη¬ 
ματοδοτούνται από τον Ο.Α.Ε.Δ., λαμβάνονται τα ανα¬ 
γκαία μέτρα με σκοπό: 

• Την τήρηση των προβλεπόμενων από την Υπουργική 
Απόφαση. 

• Την ορθή υλοποίηση των ενεργειών και τη διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

• Τηνπρόληψηήτη διαπίστωση τυχόν παραβάσεων και 
την υποβολή κυρώσεων. 

Οι ελεγχόμενοι φορείς υλοποίησης υποχρεούνται: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τρία (3) χρόνια μετά τη λήξη του προγράμματος. 

Γ ια την ομαλή πορεία του Προγράμματος με σκοπό την 
επίτευξη των στόχων του, ώστε να μην υπάρχουν αποκλί¬ 
σεις, ανά εξάμηνο θα παρακολουθούνται: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κ.λ.π. 

Διαδικασία ελέγχου 

α. Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/6-6-2001 Κοινή 
Υπουργική Απόφαση. 

β. Ελέγχους επίσης μπορούν να διενεργούν τα εντεταλ¬ 
μένα προς τούτο Εθνικά Ελεγκτικά Όργανα. 

12. ΕΠΙΛΥΣΗ ΔΙΑΦΟΡΩΝ 

Για οποιαδήποτε διαφορά προκύψει μεταξύ του ΟΑΕΔ 
και των φορέων ή των ασκούμενων δύναται να υποβάλλε¬ 
ται ένσταση (εντός 15 ημερολογιακών ημερών) η οποία 
θα εξετάζεται από επιτροπή που θα οριστεί με απόφαση 
του Διοικητή του ΟΑΕΔ. 

13. ΧΡΗΜΑΤΟΔΟΤΗΣΗ 

Το συνολικό κόστος του Προγράμματος ανέρχεται στο 
ποσό των 8.220.960 ευρώ. Οι δικαιούχοι φορείς υλοποίη¬ 
σης αναλαμβάνουν τη χρηματοδότηση του προγράμμα¬ 
τος με κάλυψη από τον προϋπολογισμό τους. Από τις δια¬ 
τάξεις της παρούσας απόφασης προκαλείται: 

• δαπάνη ύψους 4.854.960 ευρώ, η οποία θα βαρύνει 
τον προϋπολογισμό του Οργανισμού Εργατικής Εστίας 
(1.456.480 ευρώ για το έτος 2005, 2.912.970 ευρώ για το 
έτος 2006 και 485.510 ευρώ για το έτος 2007) 

• δαπάνη ύψους 3.366.000 ευρώ, η οποία θα βαρύνει 
τον προϋπολογισμό του Οργανισμού Εργατικής Κατοι¬ 
κίας (1.009.800 ευρώ για το έτος 2005,2.019.600 ευρώ 
για το έτος 2006 και 336.600 ευρώ για το έτος 2007). 

Απαραίτητη προϋπόθεση για την υλοποίηση του προ¬ 
γράμματος, είναι η μεταφορά των σχετικών πιστώσεων 
από τους ως άνω Οργανισμούς στον ΟΑΕΔ. 

14. ΕΞΕΙΔΙΚΕΥΣΗ ΕΦΑΡΜΟΓΗΣΤΟΥΠΡΟΓΡΑΜΜΑΤΟΣ 
Ο ΟΑΕΔ θα εκδώσει εγκύκλιο στην οποία θα εξειδικεύ¬ 
εται ο τρόπος εφαρμογής της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Σεπτεμβρίου 2005 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ Π. ΠΑΝΑΓΙΩΤΟΠΟΥΛΟΣ 

- ♦ - 

Αριθ. ΥΙΟβ/Γ.Π.62979 (3) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας της Α' Διοίκησης Υγειονομι¬ 
κής Περιφέρειας Νοτίου Αιγαίου για το Β’ εξάμηνο του 
2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.3205/2003 αρθ. 16 

2. Τις διατάξεις του νόμου 3329/2005 «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις» 

3. Την ανάγκη υπερωριακής απασχόλησης των υπαλλή¬ 
λων της Κεντρικής Υπηρεσίας της Α’ Δ.Υ.ΠΕ. Νοτίου Αι¬ 
γαίου, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους είκοσι δύο χιλιάδων σαράντα τεσσάρων 
ευρώ (22.044 €) η οποία θα βαρύνει το προϋπολογισμό 
της Α’ Διοίκησης Υγειονομικής Περιφέρειας Νοτίου Αι¬ 
γαίου. 

5. Το αρ. πρωτ. Δ2.1/οικ.623/6.6.05 έγγραφο της Α’ 
Δ.Υ.ΠΕ. Νοτίου Αιγαίου, αποφασίζουμε : 

Εγκρίνουμε την υπερωριακή απασχόληση είκοσι ενός 
(21) υπαλλήλων της Κεντρικής Υπηρεσίας της Α’ Διοίκη¬ 
σης Υγειονομικής Περιφέρειας Νοτίου Αιγαίου και μέχρι 
πέντε χιλιάδες δέκα (5.010) ώρες από 1.7.2005 έως 
31.12.2005. 


Η απασχόληση των παραπάνω υπαλλήλων κρίνεται 
αναγκαία για την αντιμετώπιση εποχιακών εκτάκτων και 
επειγουσών υπηρεσιακών αναγκών, όπως: 

• Εφαρμογή του έργου Δήλος της Κοινωνίας της Πλη¬ 
ροφορίας 

• Δημιουργία νέων δομών και συγκρότηση νέωντμημά- 
των στην οργανωτική δ/νση της Περιφέρειας 

• Παρακολούθηση των εργασιών εφαρμογής των έρ¬ 
γων υποδομής του Γ Κ. ΠΧ και 

• Αυξημένες υπηρεσιακές ανάγκες λόγω της ιδιαιτερό¬ 
τητας της θερινής περιόδου στο Ν. Κυκλάδων 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 
τις ώρες από 15.00 έως 20.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι η Καφούρου 
Ελευθερία. 

Η δαπάνη που προκύπτει από την ανωτέρω υπερωριακή 
απασχόληση δεν υπερβαίνει το ύιμοςτης εγγεγραμμένης 
πίστωσης προϋπολογισμού οικονομικού έτους 2005. 

Η Απόφαση ισχύει ένα μήναπριν απάτη δημοσίευση της 
σε φύλλο της Εφημερίδας της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Σεπτεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΥΙΟβ/Γ.Π.53742 (4) 

Έγκριση ωρών υπερωριακής απασχόλησης υπαλλήλων 
της Κεντρικής Υπηρεσίας της Δ.Υ.ΠΕ. Στερεός Ελλά¬ 
δας για το Β’ εξάμηνο του 2005. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.3205/2003 αρθ. 16 

2. Τις διατάξεις του νόμου 3329 «Εθνικό Σύστημα Υγεί¬ 
ας και Κοινωνικής Αλληλεγγύης και λοιπές διατάξεις». 

3. Την ανάγκη υπερωριακής απασχόλησης των υπαλλή- 
λωντης Κεντρικής Υπηρεσίας της Δ.Υ.ΠΕ. Στερεός Ελλά¬ 
δας, λόγω των αυξημένων υπηρεσιακών αναγκών. 

4. Το γεγονός ότι από την απόφαση αυτή θα προκληθεί 
δαπάνη ύψους εξήντα μία χιλιάδες οκτακόσια εβδομήντα 
ευρώ (61.870,00 €) η οποία θα βαρύνειτο προϋπολογισμό 
της Δ.Υ.ΠΕ. Στερεός Ελλάδας. 

5. Το υπ. αρ. πρωτ. Δ2/716/24.5.2005 έγγραφο της 
Δ.Υ.ΠΕ. Στερεός Ελλάδας, αποφασίζουμε : 

Εγκρίνουμε την υπερωριακή απασχόληση τριάντα οκτώ 
(38) υπαλλήλων της Κεντρικής Υπηρεσίας της Διοίκησης 
Υγειονομικής Περιφέρειας Στερεός Ελλάδας και μέχρι 
δεκατρείς χιλιάδες εξακόσιες ογδόντα (13.680) ώρες από 
1.7.2005 έως 31.12.2005. 

Η απασχόληση των παραπάνω υπαλλήλων κρίνεται 
αναγκαία για την αντιμετώπιση πραγματικών, επειγου- 
σών υπηρεσιακών αναγκών. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή από 
14.30 έως 22.00. 

Υπεύθυνος υπάλληλος για την παρακολούθηση και τον 
έλεγχο της πραγματικής υπερωρίας θα είναι ο Κόκκινος 
Κωνσταντίνος 

Η δαπάνη που προκύπτει από την ανωτέρω υπερωρια- 
κή απασχόληση δεν υπερβαίνει το ύψος της εγγεγραμμέ¬ 
νης πίστωσης προϋπολογισμού οικονομικού έτους 2005. 

Η Απόφαση αυτή ισχύει ένα μήνα πριν τη δημοσίευση 
της σε Φύλλο Εφημερίδας της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 13 Σεπτεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-*- 

Αριθ.ΔΥΙ δ/56088 (5) 

Τροποποίηση της υπ’ αριθμ. ΔΥ15/110808/10.11.2004 
Ο.Ε. (Φ.Ε. Κ. 1702/16.11.2004 τ. Β') απόφασης Συγκρότη¬ 
σης Συμβουλίων Επιλογής και Αξιολόγησης Διευθυντών 
Ιατρών Ε.Σ.Υ. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (ΦΕΚ254/Α71953). 

2. Τις διατάξεις της παρ. 11 του άρθρου 11 του ν. 2889/ 
2001 (Φ.Ε.Κ. 37/2.3.2001 τ. Α') «Βελτίωση και εκσυγχρονι¬ 
σμός του Εθνικού Συστήματος Υγείας και άλλες διατά¬ 
ξεις», όπως τροποποιήθηκε με το εδάφιο 4β της παρ. Δ 
του άρθρου 20του ν.3172/2003 (Φ.Ε.Κ. 197/6.8.2003τ. Α') 
«Οργάνωση και εκσυγχρονισμός των Υπηρεσιών Δημό¬ 
σιας Υγείας και άλλες διατάξεις». 

3. Τις διατάξεις της παρ. 4 και 7 του άρθρου 43 του ν. 
3252/2004 (Φ.Ε.Κ. 132/16.7.2004τ. Α') «Σύσταση Ένωσης 
Νοσηλευτών - Νοσηλευτριών Ελλάδος και άλλες διατά¬ 
ξεις». 

4. Τις διατάξεις των άρθρων 1, 38 και 42 του ν. 3329/ 
2005 (Φ.Ε.Κ. 81/4.4.2005 τ. Α’) «Εθνικό Σύστημα Υγείας 
και Κοινωνικής Αλληλεγγύης και λοιπές διατάξεις». 

5. Την υπ’ αριθμ. ΔΥ1 δ/110808/10.11.2004 Ο.Ε. (Φ.Ε.Κ. 
1702/ 16.11.2004 τ. Β') απόφαση, όπως τροποποιήθηκε 
και συμπληρώθηκε μεταγενέστερα. 

6. Το γεγονός ότι ο Καμπέρης Ηλίας δεν είναι Διευθυ¬ 
ντής Ιατρός Ε.Σ.Υ. 

7. Την υπ’ αριθμ. 9913/24.5.2005 απόφαση της Εκτελε¬ 
στικής Επιτροπής του Κεντρικού Συμβουλίου Υγείας, απο¬ 
φασίζουμε : 

1. Τροποποιούμε την ανωτέρω (5) σχετική απόφαση 
μας και διορίζουμε στο Συμβούλιο Επιλογής και Αξιολό¬ 
γησης Διευθυντών Ιατρών Ε.Σ.Υ. στην ειδικότητα της 
Νευροχειρουργικής εισηγητή τον Μυσιρλόγλου Σίμο, Δι¬ 
ευθυντή Νευροχειρουργικής στο Γενικό Νοσοκομείο Κα¬ 
βάλας σε αντικατάσταση του Καμπέρη Ηλία, που δεν είναι 
Διευθυντής Ιατρός Ε.Σ.Υ. 

2. Ο ανωτέρω διορίζεται για το υπόλοιπο της θητείας 
του αντικαθισταμένου. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Σεπτεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην υπ’ αριθμ. 27300/Β. 1542/ 20.7.2005 απόφαση του 
Υπουργού Οικονομίας και Οικονομικών που δημοσιεύθη- 
κε στο ΦΕΚ 1070/τΒ/29.7.2005, αντικαθίστανται η δεύτε¬ 
ρη παράγραφος του σημείου 5 στις «Προϋποθέσεις»: 

Από την εσφαλμένη 

«....Σε περίπτωση θετικής αξιολόγησης, η μελέτη θα 
προσκομίζεται στην 25η Δ/νση Τράπεζα όπου η επιχείρη¬ 
ση έχει τις περισσότερες οφειλές, η οποία και θα την αξιο¬ 
λογεί». 

Στη σωστή 

«....Σε περίπτωση θετικής αξιολόγησης, η μελέτη θα 
προσκομίζεται στην 25η Δ/νση του Γενικού Λογιστηρίου 
του Κράτους, του Υπουργείου Οικονομίας και Οικονομι¬ 
κών για έγκριση της ρύθμισης με την εγγύηση του Ελλη¬ 
νικού Δημοσίου». 

(Από το Υπ. Οικονομίας και Οικονομικών) 

- ♦ - 

(7) 

Στην υπ’ αριθμ. ΥΠΠΟ/ΔΙΜ/64168/2096/29.7.2005 
υπουργική απόφαση που δημοσιεύθηκε στο ΦΕΚ 1143/ 
τΒ/17.8.2005, στο διατακτικό της απόφασης διορθώνεται 
η εκ παραδρομής αναγραφείσα λάθος παράγραφος 5, ως 
εξής: 

«5. Η υπ’ αριθμ. 45199/1403/9.6.2004 απόφαση χορή¬ 
γησης άδειας ίδρυσης και λειτουργίας παραρτήματος 
στο Χαλκηδόνιο Ωδείο (ΦΕΚ 956/τΒ/25.6.2004) παύει να 
ισχύει». 

(Από το Υπουργείο Πολιτισμού) 

- ♦ - 

( 8 ) 

Στο Φ.Ε.Κ. 1240/Β/5.9.2005, στο οποίο δημοσιεύθηκε η 
υπ’ αριθμ. ΥΠΠΟ/ΔΝΣΑΚ/62748/1617/9.8.2005 απόφαση 
του Υπουργού Πολιτισμού για το χαρακτηρισμό ως μνη¬ 
μείου του κτιρίου της Εθνικής Τράπεζας της Ελλάδος - 
Φλώρινας, σύμφωνα με τις διατάξεις του ν.3028/2002, 
επιφέρουμε την παρακάτω διόρθωση, ως προς την ταχυ¬ 
δρομική διεύθυνση: 

Από το εσφαλμένο: 

«.Μεγ. Αλεξάνδρου 16 ...», 

Στο ορθό: 

«.Μεγ. Αλεξάνδρου 28 ...». 

(Από το Υπουργείο Πολιτισμού) 

- ♦ - 

Ο) 

Στην υπ’ αριθμ. 3297/31.8.2005 απόφαση του Νομάρχη 
Φθιώτιδαςπου δημοσιεύθηκε στοΦ.Ε.Κ. 1267/9.9.2005 (τ 
Β') και αφορά χορήγηση άδειας ασκήσεως επαγγέλματος 
Κοινωνικού Λειτουργού στην Λυκοτσέτα Γεωργία του Γε- 
ωργίου στη σελίδα 17608, β' στήλη, επιφέρεται η πιο κά¬ 
τω διόρθωση: 

Από το λανθασμένο: 

«Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ», 

Στο ορθό: 

«Ο ΝΟΜΑΡΧΗΣ ΦΘΙΩΤΙΔΑΣ». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θπγο ανά σελίδα. 

Σε μορφή Οϋ: 


Τεύχος 

Περίοδος 

ΕΘΒΟ 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοητ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ϊηίειτιεί 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά 
ταχυδρομικά έξοδα. 

' Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























